Artem Čech

Artem Čech (, občianskym menom ; * 13. jún 1985, Čerkasy, Ukrajina) je ukrajinský spisovateľ a novinár. Slúžil ako vojak Ozbrojených síl Ukrajiny vo vojne na Donbase aj počas totálnej invázie Ruska na Ukrajinu.

 Život 
Ako dieťa absolvoval Artem Čerednyk výlet do Prahy a keďže sa odtiaľ vrátil nadšený, spolužiaci ho začali volať „Čech“. Táto prezývka sa stala jeho umeleckým menom. V roku 1997 absolvoval hudobnú školu (klavír, gitara, flauta). Osem rokov hral v Čerkaskom divadle, študoval choreografiu, zborový spev. V roku 2002 absolvoval strednú školu v meste Čerkasy a presťahoval sa do Kyjeva, kde študoval sociológiu. V tejto oblasti nikdy nepracoval.

Za svoj debutový román „Цього ви не знайдете в Яндексі“ (Toto nenájdete na Yandexe) získal v roku 2007 cenu Mestský mládežnícky román vydavateľstva Folio.

V decembri 2008 sa presťahoval do obce Mryn v Černihivskej oblasti. V roku 2012 sa vrátil do Kyjeva.

Do svojho prvého pôsobenia v armáde vydal ešte niekoľko kníh.

Od mája 2015 do júla 2016 slúžil ako vojak ukrajinskej armády na Donbase. Svoju skúsenosť z vojny opísal v románe „Точка нуль“ (Bod nula), ktorý vyšiel aj v češtine.

Artem Čech je ženatý s ukrajinskou spisovateľkou a režisérkou Irynou Cilyk, s ktorou má jedného syna.

Od roku 2007 napísal viac ako 16 kníh, z ktorých niektoré boli preložené do nemčiny, angličtiny, poľštiny, ruštiny a češtiny.

Na začiatku totálnej invázie Ruska na Ukrajinu na jar v roku 2022 sa Čech vrátil do služieb ukrajinskej armády. V máji 2023 utrpel otras mozgu počas bojov o Bachmut.

 Dielo 
 Toto nenájdete na Yandexe (), Folio, 2007
 Kinya (ukr. «Киня»), Fact, 2007
 Anatomický atlas. Je ťažké byť žabou (ukr.: «Анатомічний атлас. Важко бути жабою»), Folio, 2008
 Plastic, Folio, 2008
 Doc 1, Folio, 2009
 Modré dvere naľavo (ukr. «Сині двері зліва»), Folio, 2010
 Ružové sirupy (ukr. «Рожеві сиропи»), Folio, 2012
 Úžasná Ukrajina (spoluautorka Irina Tsilyk), Osnovi, 2012
 História motošportu v Ukrajine (ukr. «Історія мотоспорту в Україні»), Osnovi, 2012
 94 dní. Euromajdan očami TSN (ukr. «94 дні. Євромайдан очима ТСН»), Osnovi, 2014
 Vojna očami TSN (ukr. «Війна очима ТСН»), Osnovi, 2015
 Bod nula (ukr. «Точка нуль»), Vivat, 2017 –  Táto kniha bola preložená do češtiny a roku 2023 vyšla vo vydavateľstve Éditions Fra
 Na pevnine, Izdatelstvo, 2021
 Kto si? (ukr. «Хто ти такий?»), Meridian Czernowitz, 2021

 Ocenenia 
 V roku 2007 zvíťazil v súťaži vydavateľstva Folio – Urban Youth Novel.
 26. januára 2018 mu bola v blízkosti pamätníka Hrdinu Ukrajiny Michaila Žižnevského na Hruševského ulici udelená cena „Bojovník svetla“ za dielo Bod nula.
 2. apríla 2018 sa stal laureátom Ceny M.V.Gogola za dielo Bod nula.
 V novembri 2019 získal Cenu Josepha Conrada.
 Román District D sa dostal na shortlist BBC Kniha roku.
 V roku 2021, bola kniha Kto si? vyhlásená za BBC Knihu roku.

 Referencie 

 Iné projekty 

 Zdroj 

Kategória:Ukrajinskí spisovatelia
Kategória:Ukrajinskí novinári
Kategória:Ukrajinské vojenské osobnosti